id en en en en id en en fr ms ca id en en en id en en fr ms ca id id en ms id id id id id id id ms id id ms ms ms ms id ms id id id id id ms id it id ms id id id ms en id ms id id id en ms id id id ms en fi ms en en de en en nl en en en en id en id en id en ms fr en id id en id en id en ms en ms en en en en fa en en en en en en es en en ms en fr en en en en en id en en
Salam Aidilfitri Dari Kutub Utara – Saifulislam.Com
Wednesday , September 7 2022
Bergambar di hadapan Rumah Malaysia Helsinki, kediaman Dato’ Duta Malaysia ke Finland, semasa jamuan sempena Aidilfitri, Sabtu 1 Julai 2017
Alhamdulillah selesai sudah sebulan Ramadan.
Semoga Allah menerima segala amal kebaikan yang dilakukan sepanjang bulan berkenaan. Sama ada ibadah khusus seperti siyam, solat, Qiyam, tilawah dan iktikaf, mahu pun kebajikan-kebajikan yang dibuat sesama manusia.
Ramadan kami di Oulu kali ini sederhana.
Tiada ‘gangguan’ seperti promosi Raya, mahu pun bazar Ramadan dengan membeli dan makan minum yang berlebihan. Apa sahaja yang diinginkan, biasanya saya akan mencari resepi di Youtube lalu mencuba. Ramadan kali ini saya belajar membuat bubur puteri berendam, bubur butir nangka dengan halba, kuih lapis, roti puri dan pelbagai  menu yang tidak pernah dimasak sebelum ini. Kebetulan sepanjang Ramadan universiti bercuti, maka dapatlah saya menumpukan masa untuk bersama keluarga.
Rutin anak-anak, selepas berbuka puasa dan solat Maghrib, mereka turun ke bawah untuk bermain dengan kawan-kawan. Mungkin lebih bertenaga sebab sudah berbuka puasa. Sekali sekala mereka ke masjid untuk bertarawih, tetapi saya tidaklah terlalu menekankan mereka untuk bertarawih di masjid. Satu juzuk satu malam, satu dua hizb pada setiap rakaat, saya di umur mereka masih berlari main keliling masjid dan hanya masuk apabila waktu moreh tiba.
Saya membayar zakat fitrah kepada imam masjid. Jumlahnya tidak dispesifikkan. Kata imam, jika bekerja, bayarlah EUR10 untuk sekepala. Kalau tidak, antara EUR5 ke  7 pun munasabah. Wang zakat yang dikutip banyak diagihkan kepada keluarga refugee di sekitar Oulu. Saya membayar EUR7 sekepala untuk kami berenam.
Tiada resit rasmi, atau akad dengan skrip standard. Hanya ke pejabat masjid dan menyampaikan wang usai bertarawih.
Malam Shawwal, saya kumpulkan keluarga dan kami bertakbir di ruang tamu, usai mengerjakan solat Isyak. Dengan bantuan beberapa poster untuk info visual, saya terangkan kepada anak-anak tentang perkara-perkara sunat yang patut dilakukan pada hari raya Aidilfitri. Anak-anak berdebar untuk bersolat raya di gimnasium sekolah; sesuatu yang tidak pernah mereka alami sebelum ini.
Jumaat dan Sabtu pada penghujung Ramadan adalah cuti Midsummer di Finland yang dikenali sebagai Juhannus. Cuti ini sangat penting bagi rakyat Finland maka pada kedua-dua hari berkenaan majoriti kedai ditutup dan tiada perkhidmatan bas. Barulah saya teringat yang saya belum membuat persiapan raya. Mujur beberapa hari sebelumnya, saya sudah pun membeli beras pulut di kedai makcik Vietnam di Kauppahalli (Oulu Market Hall). Sebagai pengganti lemang, saya kukus pulut kuning sebanyak 2kg, dan dimakan bersama kari daging, untuk hidangan seisi keluarga. Jadilah, Alhamdulillah.
Syukur Aidilfitri jatuh pada hari Ahad.
Dan Ahad bukan lagi Junannus. Maka perkhidmatan bas kembali seperti biasa. Selesai mandi, berpakaian elok dan menjamah sedikit pulut kuning, kami sekeluarga menaiki bas ke perhentian Merikoskenkatu untuk menghadir solat raya Aidilfitri yang diadakan di Tuira School (Tuiran koulu). Tidak seperti Aidiladha lalu yang mana kami perlu berhati-hati dengan pergerakan dan suara memandangkan sekolah sedang berlangsung, kali ini cuti sekolah memboleh seluruh perkarangan sekolah digunakan untuk meletak kereta, dan suasana meriah dapat dijayakan tanpa bimbang mengganggu persekitaran.
Solat Aidilfitri di Gimnasium Sekolah Tuira. Pengalaman pertama anak-anak bersolat dalam suasana begini.
Biar pun komuniti Muslim di Oulu berpecah dua di bulan Ramadan kerana ada yang mahu berpuasa dan bersolat mengikut jadual tempatan, dan ada yang mengikut jadual Mekah, Aidilfitri menyatukan semua. Dewan sendat dengan jumlah jemaah menjangkau mungkin hampir 2000 orang. Dewan yang sebegitu besar tidak muat, ramai yang bersolat di luar dewan.
Sebelum solat, Imam bertanya jika masih ada jemaah yang belum membayar zakat fitrah. Ada beberapa orang mengangkat tangan. Sebahagian petugas mengutip duit zakat, sebahagian lagi mengutip sedekah.
Selesai solat Aidilfitri, kanak-kanak menerima agihan goodie bag berisi candy dan minuman kotak. Kami yang dewasa saling mengucap tahniah, berpelukan mesra dan meraikan kegembiraan Aidilfitri. Terubatlah sedikit rasa rindu dengan kampung halaman. Dalam jumlah hadirin yang begitu ramai, saya nampak ada beberapa orang saudara baru daripada kalangan orang Finnish sendiri, dan mereka menerima ucapan tahniah daripada rakan-rakan yang mengenali.
Gembira dengan goodie bag mereka
Alhamdulillah kami ada jiran yang Muslim di tingkat bawah. Ada juga rumah untuk diziarahi, menyambung silaturahim. Dapat juga saya berkenalan dengan beberapa orang rakan Muslim lain khususnya daripada India dan Pakistan. Jiran kami adalah Muslim daripada India dan saya secara spesifik gembira melihat Muslim dari India dan Muslim dari Pakistan boleh beraya bersama.
Esoknya bukan lagi Raya.
Apa yang ada adalah 2 Syawwal, 3 Syawwal, 4 Syawwal, dan bukannya raya kedua, ketiga atau keempat.
Meraikan Syawwal di musim panas
Kami sekeluarga mengambil peluang bersiar-siar di sekitar Oulu dalam cuaca musim panas yang cerah kerana sebelum ini, Ramadan membataskan aktiviti di luar. Cuaca cerah dengan suhu sekitar 15º ke 22ºC adalah satu kurniaan yang sangat-sangat bermakna buat kami, selepas 7 bulan hidup di dalam selimut putih salji kutub utara.
Menatap wajah bonda melalui Whatsapp Video Call di hari raya
Kemudahan teknologi membolehkan kami berhubung dengan keluarga di Malaysia. Ibu saya tahun ini berusia 76 tahun. Ingatan beliau adakalanya baik, adakalanya tidak jelas. Beliau mengalami dimentia yang menjadi lebih kuat dari setahun ke setahun. Emak tidak begitu jelas di mana saya berada. Melalui Facetime, emak melihat wajah kami sekeluarga tetapi emak tidak faham kenapa kami tidak balik beraya. Saya sembunyikan seluruh air mata dan hanya memberi sebanyak-banyak senyuman buat emak dan keluarga di kampung, dan menganggap sahaja yang emak juga senyum kepada saya, dengan memori lama yang masih beliau ingat.
Saya rindukan emak di kampung.
Kebetulan keluarga di Malaysia sedang ‘berdoa selamat’, maka kami pun sama-sama menadah tangan mengaminkan doa
Keluarga mertua di tanah air juga dapat dihubungi. Tahun ini kali pertama keluarga sebelah isteri saya beraya tanpa ayahanda. Almarhum Haji Ahmad Nasarudin kembali ke rahmatullah selepas Aidilfitri tahun lalu, hanya beberapa hari sebelum saya berangkat ke Finland. Syukur ipar-ipar saya bersungguh mengadakan perhimpunan keluarga di rumah ayahanda dan saya doakan agar komitmen ini berterusan selamanya. Tanpa ibu bapa, sangat sukar untuk adik beradik berkumpul setempat, kecuali dengan azam dan tekad yang teguh.
Terima kasih juga kepada beberapa orang insan berhati mulia yang sudi mengirim kuih raya dari jauh, untuk hidangan kami sekeluarga. Merasa jugalah semperit, tat nenas, dan kerepek-kerepek rangup. Alhamdulillah proses untuk pos dan kastam di Finland tidak rumit. Semua yang dipos sama ada menggunakan perkhidmatan Pos Malaysia, mahu pun kurier seperti DHL, tiba dengan baik. Sepertiga kiriman agak hancur, tetapi kami sudukan sahaja semuanya dengan penuh enak.
Nikmat kuih raya yang terbang sejauh 9000 kilometer
Khamis, kami sekeluarga bertolak ke Helsinki untuk meluangkan masa bercuti sempena musim panas.
Tetapi misi paling utama adalah untuk hadir ke Rumah Malaysia di Espoo, iaitu kediaman Duta Besar Malaysia ke Finland, TYT Dato’ Blanche Olbery. Beliau mengadakan Open House sempena Aidilfitri.
Betapa gembiranya kami melihat rendang, kuih muih, lontong dan pelbagai hidangan tradisional Malaysia terhidang. Terutamanya anak-anaklah. Merekalah yang bukan main kemaruk rindukan masakan Malaysia. Dalam kemeriahan makan-makan, kami sangat bersyukur dapat bertemu dengan ramai warga Malaysia, termasuk yang berkeluarga. Ada yang datang dari Tampere, Lahti, Kuopio, namun rasanya kamilah yang paling jauh, wakil Oulu, 700km di utara Helsinki.
Seronok berkenalan dengan kawan-kawan baru. Jika ada di kalangan mereka yang bermusafir ke utara, termasuk ke Rovaniemi, saya berbesar hati menjemput mereka singgah ke rumah kami di Oulu. Boleh juga berjamu-jamu serba sedikitnya nanti.
Ada yang mengenali saya sebagai ‘blogger berkenaan’, dan ada yang menyebut saya sebagai ‘penulis’. Saya hanya tersengih, dan lebih selesa memperkenalkan diri sebagai cikgu sekolah.
Bergambar bersama Dato’ Blanche Olbery, Duta Malaysia ke Finland. Beliau hadiahkan kami pelita untuk dibawa balik ke Oulu, Kiitos paljon.
Dato’ Duta bermurah hati menghadiahkan kami sebuah pelita tradisional yang dibawa dari Malaysia. Bolehlah kami letakkan di rumah. Kalau rindu dengan kampung halaman, bolehlah menatap pelita itu.
Semua ini menjadi pengalaman berharga terutamanya untuk anak-anak kami. Belajar menghargai apa yang berharga. Belajar melihat Islam dan amalannya di luar daripada kebiasaan dan keselesaan masa ke masa. Belajar untuk melihat erti Ramadan dan Syawwal, yang lebih seimbang antara adat dan ibadat. Dan belajar merindui kampung halaman, ketika kampung halaman adakalanya tidak diberi makna yang secukupnya di era smart phone dan wifi hari ini.
Semoga Allah terus membimbing kami sekeluarga dan anda semua.
Salam Syawwal daripada saya sekeluarga di Finland.
Facebook Notice for EU! You need to login to view and post FB Comments!
Previous Anjakan Paradigma Huffaz al-Quran
Next Menubuhkan Sekolah Dengan Ilmu Pendidikan, Bukan Ilmu ‘Agama’ Atau ‘Bisnes’
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
10/07/2017 at 4:33 AM
Ntah… Bila baca pengalaman mereka yang merantau… terasa seperti merantau ini mengeluarkan kita dari segala keserabutan dan kepincangan di samping belajar budaya dan cara hidup tempat orang. moga ia mengukuhkan jatidiri sebelum pulang ke tempat yang pernah kaki tersadung….
21/07/2017 at 11:12 AM
Salam Aidilfitri Ustaz. Di Penghujung Syawal
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved